bg ru ru hbs_cyr ky ky ko ky ko ky ko ky tt ky tt ky ru ru kk ru ky ky ky ky tt ky ky ky ky ky ky ky ky ky ky ky ky ky ru tt ky ky ky ky ky ky ky ru ky ky kk ky ky hbs_cyr ky ky ce ky ky ky ky ky ky ky ky ky ky ky ky ky en ky be ru ru ru ru ru ru ru bg ru ru ru ru ru ru ru ru ru ru ru ru ru ru
Чыныгы турмуш кандай болуш керек?
Чыныгы дос деген сенин акыркы наныңды тең бөлүшүп жеп, акыркы акчаңды карызга алып, ошо бойдон бербей кетип, жана да сенин сүйлөшкөн кызыңды ала качып, жашоодо сага жандили менен бир нече жолу бут тосушу керек.
Чыныгы атанын баласы шок болушу керек. Мектепте классында үч жыл катары менен калып, бөлөк окуучуларга үлгү болуп, бүт классты жалгыз өзү артка тарткан балбан болушу керек. Мугалимдерден тайманбастан, алар отурган үстөлгө кнопка коюп, баатырлык көрсөтүшү керек. Бешиктен бели чыгалек жатып, атасынын тамекисин уурдап тартышы керек. Атасы сабаса, мал уурдаганыңды элге айтам деп "Павлик Морозов" болушу керек.
Чыныгы бизнесмен элге бир тыйындык пайдасы жок болсо да, бандиттерге, милисага, бажы кызматына, салыкчыларга карыз болушу керек. Декларация толтурганда "барак үйдө жашайм, эски "Запорожец" машинем бар, катыным экөөбүзгө бир ыштан, кантип чыгабыз кыштан…" деп жазышы керек. Шайлоого катышышы керек, акчасын чачышы керек, боршойкомдон "нөл бир" добуш алып, күйүтүнө чыдабай жаш катын алышы керек.
Чыныгы ажо эң биринчи өзүнө ишениши керек. Өзүнө анча ишенбей калганда Үйбүлөлүк Клан-дайк түзүшү керек. Катынына ишениши керек. Катыны Далластык болушу керек. Кокус ал көзүнө чөп салса, баласына ишениши керек. Баласы үч жыл классында калган болсо, анын үстүнө "Павлик Морозов" деген кличкасы бар болсо, элдин малын кайра кайтарып бериши керек же болбосо экинчи мөөнөткө талапкерлигин койбош керек. Такыр болбой калса, ар бир айдын жыйырма төртүнчү жана жетинчи күндөрү өтө сак болуп, түлөө өткөрүп турушу зарыл. Эсеп-кысабы чет өлкөдө экенин эл билбегени жакшы. Нерви тынч болот…
Кыргызстанда жашоо барган сайын жакшырып баратат. Күмөн санагандарга түшүндүрүп да беребиз: буга чейин четөлкөгө жалаң кедейлер кетип аткан болсо, акыркы мезгилдерде ал жакка акчасын чет элдик банктарга жашырам деген бай-бачалар кетип атат!
Бир киргиз мас болуп келатып, милисага түшүп калат:
- Чья Чье дечи, кыргыз экен десе кытай го бу…
Эки киши сүйлөшүп турат дейт:
- Жашоодо баары салыштырмалуу болот экен, досум.
- Мисалы, аялым билбеген жүз долларым аялым билген миң доллардан кымбат турат экен да…
Жылаңач чындыкты киндиктен ылдый тебишет.
Оорунун ысык, суук деген илгерки түрлөрү биздин заманда жылуу палата жана өңү суук врач деп өзгөрүлүп кетти.
Шайлоолор өтө берет, "шапкеси" кала берет.
"Капризденген" испикерди изи сууй электе иштен алып тынышты.
Көп түкүрсө, көптү көрүп, көптү жегендер көл-шал болот.
Жакшы жашагың келсе, элдин акчасына өз акчаңдай мамиле кыл.
Оозу бошосоле кулагыңа кесме бышырат, колу бошосоле чөнтөгүңдү аңтарат.
Күчтүү талапкерлер алсыз талапкерди бирден сатат, алсыз талапкер шайлоочуларын дүңүнөн сатат.
Элдин жыргалчылыгы - калайык-калктын маңдай тери.
Элдин жакырчылыгы - эл башынын таңдай тери.
Жаңы өкмөттүн иши жаңы келген келиндики сыяктуу көшөгө артындагы оюндардан башталат.
Шайлоочу дегениң тапкан талапкердики эмес, саткан талапкердики.
Койдо акыл бар турбайбы!
- Сени көргөн сайын суктана берем,- дейт Жылкы кошунасы Койго,- үлпүлдөгөн жүнүң кандай кооз, мүйүздөрүң андан бешбетер көздүн жоосун алат.
- Койсоңчу,- дептир Кой көздөрүн бакырайтып,- менин сулуулугум сенин мойнуңдагы кооз каамытка эч жетпейт да…
Тизме көтөргөн Карышкыр токой аралап, ар кимди блокнотуна жазып жүрөт дейт:
- Оппа, Кашкулак, ырас жолукпадыңбы. Эртең саат 7де мага келесиң. Сени жейм. Келбей коем деп ойлобо. Мына, жазып алдым.
Кашкулак ыйлап-сыктап макул болот.
- Опанашоңку-у, Кирпижан, ырас жолукпадыңбы! Эртең түшкө маал мага келесиң, сени жейм. Келбей койбо, тизмеге жазып койдум.
Кирпи да айла жок макул болот.
Карышкыр эми Коенго жолугат:
- Кайран гана шалпаң кулак, жүрөсүңбү! Эртең кечинде мага келип кал. Мен сени жейм! Тизмеге да жазып койдум.
- Көчүгүңө шамал! Көзүмө көрүнбөй кетип калчы!
- А эмне, каалабайсызбы? Кадырыңыз жан болсун, эрк өзүңүздө, тизмеден чийдик анда…
Чарчаган гаишник кечке маал байкабай эски "Москвичти" токтотуп алат. Билмексен болуп шоопурдан сурайт:
- Спидометриң кана, көрүнбөйт го?
- Анын эмне кереги бар. Мен саатына 20 км. менен баратканда оң эшиктин терезеси кылдырай баштайт. Саатына 30 км. менен баратканда сол эшиктин айнеги кылдырай баштайт.Саатына 40 км. менен баратканда көзайнегим кылдырай баштайт. Ал эми саатына 50 км. менен баратканда оозумдагы кийме тиштерим шалдырай баштайт…
Эстеген сайын көчүк күйөт!
Канаттуулардын эл аралык жарышы өткөрүлүп калат.
Америка жарышка бүркүттү салат. Германия кулаалыны салат. Ал эми Кыргызстандан тотукуш катышмак болот. Жарыш башталып, кимиси биринчи келатат деп баары тең карап атышат. Аңгыча марага биринчи болуп тотукуш келип калат. Таңгалган журналисттер:
- Кантип биринчи болуп келдиң?- деп сурашат.
Ачуусу катуу келген тотукуш минтип кыйкырат:
- Менин арт жагыма күйүп аткан тамекини ким тыгып жиберди, мага ошону таап бергиле!..
Ажого кеңешчиси суроо узатат:
- Стабилдүүлүк деген эмне өзү?
- Стабилдүүлүк деген мындай да - мен буга чейин ажо болсом, мындан кийин деле ажо бойдон калам. Сен болсоң буга чейин кандай кеңешчи болсоң, мындан кийин деле ошондой кеңешчи бойдон кала бересиң, түшүндүңбү?
- Бирок сиз бул орунга мурдакы ажого кеңешчи болуп жүрүп жеттиңиз да?!
- Мен ал ажого сен сыяктуу келжиреген суроону берген эмесмин да!..
about | A Free CSS Template by RamblingSoul